anamorfotisk objektiv
Store norske leksikon,Kunst og estetikk,Fotografi,Fototeknikk
Et anamorfotisk objektiv er en betegnelse for en sammensatt sylinderlinse som brukes ved innspilling og avspilling av for eksempel cinemascope-film til henholdsvis forminskelse og forstørrelse av vannrette dimensjoner, det vil si at motivet gjengis i forskjellig skala loddrett og vannrett.
Filmpioneren Leon Douglass (1869–1940) utviklet det anamorfotiske objektivet til bruk i widescreen filmkameraer på 1920-tallet, men først da Twentieth Century-Fox kjøpte rettighetene og utviklet Cinemascope-teknikken i 1952 fikk formatet sitt gjennombrudd. «The Robe» fra 1953 var den første filmen som ble sluppet i dette formatet, der Richard Burton hadde en av hovedrollene. Les mer i Store norske leksikon objektiv – kameraobjektiv objektiv – linsesystem